CELEX: 62021TN0764
Language: hr
Date: 2021-12-08 00:00:00
Title: Predmet T-764/21: Tužba podnesena 8. prosinca 2021. – Atesos medical i dr./Komisija

28.2.2022   
            
            
               HR
            
            
               Službeni list Europske unije
            
            
               C 95/39
            
         
      Tužba podnesena 8. prosinca 2021. – Atesos medical i dr./Komisija
      (Predmet T-764/21)
      (2022/C 95/55)
      Jezik postupka: engleski
      
         Stranke
      
      
         Tužitelji: Atesos medical AG (Aarau, Švicarska) i 7 drugih tužitelja (zastupnici: M. Meulenbelt, B. Natens i I. Willemyns, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi tuženikovu neobjavljenu odluku nepoznatog datuma u kojoj se pogrešno navodi istek imenovanja Schweizerische Vereinigung für Qualitäts – und Management Systeme (u daljnjem tekstu: SQS) kao tijela nadležnog za postupak ocjenjivanja sukladnosti medicinskih proizvoda u skladu s Direktivom br. 93/42/EEZ o medicinskim proizvodima i uklanja SQS iz baze podataka Europske komisije „Informacijski sustav prijavljenih i imenovanih tijela prema novom pristupu” s učinkom od 28. rujna 2021.; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tome da je tuženik povrijedio članak 296. UFEU-a i članak 5. stavke 1. i 2. te članak 13. stavak 2. UEU-a.
               
            
                  2.
               
               
                  Drugi tužbeni razlog, koji se temelji na tome da je tuženik zlouporabio svoje ovlasti.
               
            
                  3.
               
               
                  Treći tužbeni razlog, koji se temelji na tome da je tuženik povrijedio članak 218. stavak 9. UFEU-a i članke 8., 18., 19. i 21. „Sporazuma o uzajamnom priznavanju između EU-a i Švicarske” (1), pravo na saslušanje iz članka 41. stavka 2. Povelje o temeljnim pravima, prava obrane i opće načelo fraus omnia corrumpit.
                  
               
            
                  4.
               
               
                  Četvrti tužbeni razlog, koji se temelji na tome da je tuženik povrijedio članak 120. Uredbe (EU) No 2017/745 (2) i članke 1. (u vezi s člankom 20.) i 5. „Sporazuma o uzajamnom priznavanju između EU-a i Švicarske”, kao i opća načela djelotvornosti, pravne sigurnosti i legitimnih očekivanja.
               
            
         (1)  Sporazum između Europske zajednice i Švicarske Konfederacije o uzajamnom priznavanju u vezi s ocjenom sukladnosti – Konačan akt – Zajedničke izjave – Obavijest o stupanju na snagu sedam sporazuma sklopljenih sa Švicarskom Konfederacijom u sektorima slobodnog kretanja osoba, zračnog i kopnenog prometa, javne nabave, znanstvene i tehnološke suradnje, uzajamnog priznavanja ocjene sukladnosti i trgovine poljoprivrednim proizvodima (SL 2002., L 114, str. 369.) (SL, posebno izdanje na hrvatskom jeziku, poglavlje 11., svezak 60., str. 370.) kako je izmijenjen Odlukom br. 2/2017 Odbora osnovanog u okviru sporazuma između Europske zajednice i Švicarske Konfederacije o uzajamnom priznavanju u vezi s ocjenom sukladnosti od 22. prosinca 2017. o izmjeni poglavlja 2. o opremi za osobnu zaštitu, poglavlja 4. o medicinskim proizvodima, poglavlja 5. o plinskim napravama i kotlovima i poglavlja 19. o žičarama [2018/403] (SL 2018. L 72, str. 24.).
      
         (2)  Uredba (EU) 2017/745 Europskog parlamenta i Vijeća od 5. travnja 2017. o medicinskim proizvodima, o izmjeni Direktive 2001/83/EZ, Uredbe (EZ) br. 178/2002 i Uredbe (EZ) br. 1223/2009 te o stavljanju izvan snage direktiva Vijeća 90/385/EEZ i 93/42/EEZ (Tekst značajan za EGP) (SL 2017., L 117, str. 1. i ispravci SL 2019., L 117, str. 9., SL 2019., L 334, str. 165. i SL 2021., L 241, str. 7.)